cyanic-selkie/wikianc huggingface dataset:
Хәсәнов Альберт Барый улы
Биографияһы
Ҡазан дәүләт педагогия институтын тамамлаған, артабан Лениногорск ҡалаһында баҫылған «Ленин васыяттары» (Ленин васыятьләре) гәзите редакцияһында эшләй, бер үк ваҡытта Лениногорск телестудияһында һуңғы хәбәрҙәр бүлеге мөхәррире була. Ошо ваҡытта әҫәрҙәре (очерктары һ.б.) матбуғатта баҫыла башлай. «Оҙын аяҡ» исемле беренсе хикәйәләр йыйынтығы 1966 йылда донъя күрә.
Альберт Хәсәнов 1982 йылдан СССР Яҙыусылар союзы ағзаһы. 1983 йылда «Казан утлары» журналында уның «Әбием ядкаре» тигән повесы баҫылып сыға.
Мәхмүтов Шәрәфетдин Йәләлетдин улы
Шәрәфетдин Йәләлетдин улы Мәхмүтов — Өфө губернаһынан Рәсәй Империяһының 3-сө саҡырылыш Дәүләт Думаһы ағзаһы.
Мале
Ма́ле (މާލެ) — Мальдив Республикаһының баш ҡалаһы, шулай уҡ архипелагта иң ҙур тораҡ пункт. Донъяла халыҡ тығыҙлығы иң юғары булған ҡалалар иҫәбенә керә. Ҡаланың майҙаны 5,8 км² тәшкил итә. 2014 йылдың сентябрендә баҫылып сыҡҡан баһалау мәғлүмәттәренә ярашлы Маленың халыҡ һаны — 133 019 кеше.
Мәхмүтов Шәрәфетдин Йәләлетдин улы
Биографияһы
1853 йылда тыуған. Шәхси почетлы гражданин. Стәрлебаш мәҙрәсәһендә белем ала.
Мале
Ҡала Каафу атоллы составына ингән Төньяҡ Мале атоллының көньяҡ яр буйында урынлашҡан. Административ-территориаль бүленеш буйынса дүрт утрауҙа урынлашҡан: үҙәк утрауҙа, территорияһында аэропорт урынлашҡан утрау, һәм тағы ла ике утрауҙа. Ҡаланың сәйәси тормошо ҡала советы вәкәләтенә инә.
1153 йылда Мальдив утрауҙарында соштанлыҡ барлыҡҡа килгәндән бирле Мале территорияһында власть органдары, шул иҫәптән солтандың резиденцияһы урынлаша. IX—XII быуаттарҙа Маһал атамаһын йөрөтә, ул Mahal Dvipa, йәғни Maléldvip (солтан утрауы) һүҙбәйләнешен ҡыҫҡартыу һөҙөмтәһендә барлыҡҡа килгән. Урта быуаттар осоронда ҡала ҡәлғә стеналары менән уратып алына. Шулай уҡ Мале ҡалаһында төрлө төрҙә фортификацион ҡоролмалар (шул иҫәптән бастиондар) төҙөлә, улар илдә монархия ҡолатылғас президент Ибраһим Насир фарманы буйынса 1970-се йылдарҙа емертелә, әммә йәмиғ мәсетенә бер ниндәйҙә зыян килтерелмәй. Хәҙерге ваҡытта утрау яр буйҙарына грунт һалыу иҫәбенә ҡала майҙаны күпкә арта. Быуаттар дауамында Мале ҡалаһында дәүер әһәмиәтендәге ваҡиғалар һәм протест акциялары була.
Мәхмүтов Шәрәфетдин Йәләлетдин улы
Биографияһы
1872 йылда Өфө татар уҡытыусылар мәктәбенә уҡырға инә, 1876 йылда мәктәпте тамамлағас, Стәрлебаш ауылындағы мәҙрәсәлә рус теле уҡытыусыһы булып эшләй.
Мале
Климаты
Мале муссон климаты зонаһында урынлашҡан. Был климатҡа майҙа башланып декабрҙә тамамланған ямғырҙар миҙгеле, һәм 4 ай дауам иткән ҡоро миҙгел хас. Мале ҡалаһының муссон климаты зонаһында урынлашыуына ҡарамаҫтан, температура күрһәткестәре йыл дауамында башлыса үҙгәрмәй һәм даими булып тора, был инде экваториаль климаты зонаһында урынлашҡан тораҡ пункттарға хас күренеш. Уртаса температура максимумы 30 °C тәшкил итә, шул уҡ ваҡытта уртаса минимум 26,5 °C ҡына була. Йыллыҡ уртаса яуым-төшөм миҡдары — 1600 мм.
Административ-территориаль бүленеше
Мале составына 6 квартал керә, уларҙың дүртеһе Төньяҡ Мале атоллында урынлашҡан: Мафанну (уның төньяҡ-көнбайыш өлөшөндә), Хенвеиру (төньяҡ-көнсығышта), Галолу (көньяҡта) һәм Мачанголи ; бишенсеһе — Вилимале — яҡындағы Виллингили атоллында, ул үҙ ваҡытында төрмә урыны булған, аҙаҡ курорт булып китә; алтынсыһы — Хулумале — шул уҡ исемдәге яһалма утрауҙа урынлашҡан, бында халыҡ 2004 йылдан йәшәй башлай.
Мәхмүтов Шәрәфетдин Йәләлетдин улы
Биографияһы
1902 йылдан алып Дәүләт Думаһына ағза итеп һайланғанға тиклем Өфө губернаһының Стәрлетамаҡ ҡалаһындағы мәҙрәсәлә уҡытыусы булып эшләй (7 дисәтинә бүлеп бирелгән ере, өй — 1500 һум.).
Мале
Административ-территориаль бүленеше
Хулуле кварталы биләмәләрендә Ибраһим Насир исемендәге халыҡ-ара аэропорт урынлашҡан. 2008 йылда Гули Фалу рифын мелиорациялау процессы башлана. Төньяҡ Мале атоллы бөтә яҡтан һыу менән уратып алынған ҡоро ер участкаларынан халыҡ тығыҙлығы буйынса тәүге бишәүенә инә, әммә улар араһында халыҡ һаны буйынса тик 168-се урынды биләй. Урын етешмәү сәбәпле барлыҡ предприятиялар ҡала эсендә урынлашҡан. Халыҡ тарафынан ҡулланылған һыу 50-60 метр тәрәнлектә табыла. Электроэнергия дизель электростанциялары тарафынан етештерелә. Таҙартылмаған ағып төшөп йыйылған һыу туранан-тура океанға ҡойола. Ҡаты ҡалдыҡтар эргә тирәләге атоллдарға алып барыла һәм урындағы яр буйы күлдәрендә утилизациялана. Ошондай өйөлмәләр урынында аҙаҡ аэропорт, һәм шулай уҡ Тилафуши яһалма утрауы барлыҡҡа килә.
Дәүләт учреждениеларының күп өлөшө ҡаланың яр буйы һыҙатында урынлашҡан. Аэропорттан тыш, Маленан алыҫ булмаған Хилуле утрауында гидроаэродром урынлашҡан, бында дислокацияланған гидросамолёттар сәнәғәт маҡсаттарында файҙаланыла. Ҡала портында ерҙе яңынан тергеҙеү проекты башҡарыла.
Мәхмүтов Шәрәфетдин Йәләлетдин улы
Биографияһы
1907 йылда өсөнсө саҡырылыш Дәүләт думаһына ағзаһы итеп һайлана, унда ул мосолман фракцияһына инә. Думаның халыҡ мәғарифы буйынса комиссияһы ағзаһы булып тора. «Башланғыс училищелар тураһында» хөкүмәт закон проекты буйынса фекер алышҡан ваҡытта, Ш. Мәхмүтов парламентарийҙарҙың иғтибарын ундағы асыҡтан-асыҡ руслаштырыу тенденцияһына йүнәлтә. Ул «мәғариф эшен икенсе милләт вәкилдәрендә уларҙың һуңғы нәҫел билдәләрен бөтөрөү өсөн уңайлы сараға әйләндерергә ярамай» тип һыҙыҡ өҫтөнә ала, шулай уҡ мосолмандар «Рәсәйҙең тиң хоҡуҡлы улдары булырға теләйҙәр, ә үгәй улдары түгел» тип белдерә.
Мале
Тарихы
Мальдив утрауҙарына б.э.т. IV быуат — б.э. IV быуат арауығында Һиндостан ярымутрауынан һәм Шри Ланка утрауынан сыҡҡан дравидтар күсеп урынлаша. Сағыштырыу тикшеренеүҙәре һөҙөмтәһендә дравидтарҙың боронғо замандарҙан алып мальдив теленең формалашыуына ҙур йоғонто яһай.
Тур Хейердал үҙенең «Мальдив йомағы» китабында «Коимала тураһында хикәйәтенең» бер өлөшөн тәжемә итә, уға ярашлы: . Риүәйәт буйынса, тап ошо ваҡытта Коимала яр буйында тәүге ағасты — папайяны (йәки башҡа емешле ағасты) ултырта. Король бында һарай төҙөй һәм аттолды Маа-ле (Мале) тип, ә уға яҡын булған утрауҙы — Хулу-ле (Хулуле) тип атай.
Ҡаланың иң ҙур дүрт кварталына урындағы гиравару балыҡсыһы атама бирә: Мафанну һүҙе маа (ҙур) һәм фанну (ауылдан диңгеҙгә барған һуҡмаҡтың осо), Хенвеиру — ен-бейру (балыҡсы элгескә ем ҡуйып ҡармаҡ ташлаған урын), Галолу — гала-олу (таш нигеҙ) һәм Мачанголи — мати-анголи (ел ыңғайындағы сат) һүҙбәйләнештәренән килеп сыҡҡандар.
XVI быуатта португалдар Төньяҡ Мале атоллында сауҙа посына нигеҙ һала, хәҙерге ваҡытта уның территорияһы ҡала составына инә.
Иҡтисады
Мальдив утрауҙары һәм Мале ҡалаһы иҡтисадының төп өлөшөн туризм биләй, уға ЭТП-ның 28 % һәм валюта килеүенең 60 % тура килә. Халыҡ йәненә ЭТП 1980-се йылдарҙа 265 %, 1990-сы йылдарҙа — тағы ла 115 % арта. Мале биләмәләрендә күп һанлы туристик иҫтәлекле урындар һәм күңел асыу-рекреацион комплекстар урынлашҡан. Шулай уҡ ҡалала үҙәк гавань һәм порт урынлашҡан.
Мале ҡалаһында Maldivian һәм Villa Air авиакомпанияларының штаб-фатирҙары урынлашҡан.
Сәйәсәте
Урындағы үҙидаралыҡ органдары 2011 йылда ойоштороған ҡала советы менән күрһәтелгән.
Вырьела
Вырьела — Рәсәй йылғаһы. Архангельск өлкәһе биләмәләрендә аға. Йылға Юла йылғаһының уң ярына тамағынан 10 км өҫтәрәк ҡушыла. Йылға оҙонлоғо 15 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Вага йылғаһы. Бәләкәй йылға бассейны — Төньяҡ Двина, Вычегды һәм Малая Төньяҡ Двины ҡушылған урындан түбәнерәк, йылға бассейны — Төньяҡ Двина.
Калинин (Баймаҡ районы)
Калинин (Калинино) — Башҡортостандың Баймаҡ районындағы ауыл. йылдың 1 ғинуарына ҡарата халыҡ һаны кеше. Почта индексы — 453642, ОКАТО коды — 80 206 843 003.
Тарихы
1913 йылда, Столыпин реформаһы барышында, нигеҙ һалына. Тәүге исеме Староверово, һуңынан — Яңы Сибай.
1930 йылда Калинин исемендәге колхоз ойошторола, шул ваҡыттан алып ауылдың исеме Калинин. 1930 ү 1950 йылдарҙа Калинин ауыл советының үҙәге була. 1957 йылдан алып Сибай совхозы составына бүлексә булараҡ инә.
Халыҡ һаны
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
Географик урыны
Төйәләҫ йылғаһының уң ярында урынлашҡан.
Сығанаҡтар
• Баймакский край. Краеведческое и энциклопедическое издание. Уфа: «Китап», 2002. 332 с.
Базовская
Базовская — Рәсәйҙәге йылға. Томск өлкәһе, Красноярск крайы/ Ханты-Манси АО биләмәләрендә аға. Йылға Косец йылғаһының һул ярына тамағынан 82 км өҫтәрәк ҡушыла. Йылға оҙонлоғо 17 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Үрге Обь һыу бассейны округында урынлашҡан, һыу хужалығы участкаһы — Обь йылғаһы Васюган йылғаһы ҡушылған урынған Вах йылғаһы ҡушылған урынға тиклем. Бәләкәй йылға бассейны (йылға эске бассейны) — Васюган, йылға бассейны — (Үрге) Обь, Иртыш ҡушылғанға тиклем.
Рәсәйҙәге географик домендар
Рәсәйҙең төбәктәре һәм уларҙың баш ҡалалары өсөн домендар
Был исемлеккә  тик рәсми домендар индерелгән.
.РФ доменында икенсе кимәл географик домен исемдәре
.РФ доменында икенсе кимәл домен исемдәрен теркәү концепцияһына ярашлы, дәүләт ихтыяждары өсөн  обл.рф, область.рф, край.рф, округ.рф, республика.рф тигән, шулай уҡ Рәсәй Федерацияһы субъекттары  атамаларына тап килгән домен исемдәре теркәлә.
Юхальт-Я
Юхальт-Я — Рәсәй йылғаһы. Ханты-Манси АО биләмәләрендә аға. Йылға Хохан-Я йылғаһының һул ярына тамағынан 4 км өҫтәрәк ҡушыла. Йылға оҙонлоғо 17 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Түбәнге Обь һыу бассейны округында урынлашҡан, һыу хужалығы участкаһы — Төньяҡ Сосьва. Бәләкәй йылға бассейны — Төньяҡ Сосьва, йылға бассейны — Обь, Төньяҡ Сосьва йылғаһы ҡушылған урындан түбәнерәк.
Акжар
Акжар (Акжарка) — Рәсәй йылғаһы. Ырымбур өлкәһе биләмәләрендә аға. Йылға Оло Кумак йылғаһының һул ярына тамағынан 97 км өҫтәрәк ҡушыла. Йылға оҙонлоғо 35 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Яйыҡ һыу бассейны округында урынлашҡан, һыу хужалығы участкаһы — Яйыҡ йылғаһы, Иглинск гидроузеленән Орск ҡалаһына тиклем. Бәләкәй йылға бассейны — бассейны юҡ, йылға бассейны — Яйыҡ(һыу бассейнының Рәсәй өлөшө).
Һыу ресурстарының федераль агентлығы мәғлүмәте буйынса :
Һылтанмалар
]]
Треббихау-ан-дер-Фуне
Треббихау-ан-дер-Фуне (Trebbichau an der Fuhne) — Германияла, Саксония-Анхальт ерендә урынлашҡан коммуна. 2006 йылғы халыҡ иҫәбен алыу буйынса коммунала 368 кеше йәшәй. Майҙаны — 4,23 км2. Диңгеҙ кимәленән 76 метр бейеклектә һәм UTC +1 ваҡыт бүлкәтендә урынлашҡан. Почта индексы — 6369 һәм автомобиль коды — ABI.
Ябто-Яха (Се-Яха ҡушылдығы)
Ябто-Яха — Рәсәй йылғаһы. Ямал-Ненец АО, Ненец АО, Коми Республикаһы биләмәләрендә аға. Йылға Се-Яха йылғаһының уң ярына тамағынан 207 км өҫтәрәк ҡушыла. Йылға оҙонлоғо 43 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Түбәнге Обь һыу бассейны округында урынлашҡан, һыу хужалығы участкаһы — Кара диңгеҙе йылғалары бассейны Бол. Ою йылғаһының көнбайыш сигенән Скуратов моронона тиклем. Бәләкәй йылға бассейны — бассейны юҡ, йылға бассейны — Печора һәм Обь йылғалары араһындағы, Кара диңгеҙенә ҡойоусы, йылғалар бассейны.
Һыу ресурстарының федераль агентлығы мәғлүмәте буйынса :
Кесе Буғаҙаҡ
Кесе Буғаҙаҡ - Малый Бугодак - Рәсәй Федерацияһы Силәбе өлкәһенең Верхнеурал районындағы күл. Оло Буғаҙаҡтан көньяҡтараҡта урынлашҡан.
Географияһы
Координаты: 53°49'37"N 58°57'42"E
Этимологияһы
Күлдең атамаһы килеп сығышын Силәбе өлкәһенең топонимикаһын, башҡорт халҡының фольклорын өйрәнгән географ, топонимист Шувалов Николай Иванович үҙенең "От Парижа до Берлина по карте Челябинской области: Топонимический словарь" тигән һүҙлегендә былай тип яҙа: ''Бугодак (Богодак, Багадак), Большой и Малый, озеро, поселок, Большой и Малый, Верхнеуральский район. От старотюркского мужского имени Бугадак, с основой буга — «бык», в значении «глава», как отражение скотоводческого культа, и имяобразующего аффикса -дак -дык''.
Буға (үгеҙ) һүҙе башҡорт телендә ысынлап та булған (мәҫәлән, киң билдәле эпос Ҡуңыр буға һәм башҡорт халыҡ йыры "Ҡуңыр буға" ), хәҙер ул һүҙлектәргә йондоҙлоҡ (зодиак) атамаһы булараҡ ҡына индерелгән Был һүҙ яңғыҙлыҡ ҡушма исемдәрҙә лә осрай (Әле лә Тайбуғин фамилиялы кешеләр бар).
Флораһы һәм фаунаһы
Ярҙарында һирәк осрай торған үҫемлектәр һәм йән эйәләре бар, был йәһәттән өлкәлә уға тиңдәр юҡ. Мәҫәлән, орхидея һымаҡтар.
Күл буйында һирәк осрай торған ике төрлө ҡырмыҫҡа, формика прессилабрис, махаон йәшәй.
Балыҡлы йылға. Күлдә суртан, сабаҡ, алабуға, шырт балыҡ, шамбы, карп, ҡарабалыҡ, алабалыҡ, ҡыҙылғанат, суртан тереклек итә, рипус-гибрид ебәрелгән.
Ҡара йыландар
Ҡара йыландар(, Гадюки) — йыландар отрядының ҡара йыландар ғаиләһенә ҡараған һөйрәлеүселәр заты.
25 төрө билдәле, Африкала һәм Евразияла таралған. Башҡортостанда 2 төрө бар.
Ҡылыҡһырлама
Кәүҙә оҙонлоғо 1 метрға тиклем, төҫө асыҡ һоронан алып ҡараға тиклем, арҡаһы кәкре һыҙыҡлы. Башы өсмөйөш йәки трапеция рәүешендә, өҫ яҡтан дөрөҫ булмаған формалағы ваҡ мөгөҙсә менән ҡапланған; ябай ҡара йыландың башында тәре рәүешендәге һүрәт бар. Күҙ ҡараһы вертикаль. Өҫкө яңағында 2 хәрәкәтсән көпшә һымаҡ ағыулы теш урынлашҡан.
Үрсеүе
Енси диморфизм хас: инә йыландар аталарына ҡарағанда эрерәк. Полигам. Енси яҡтан 3—5 йылда өлгөрә. Йомортҡа-тере бала тыуҙырыусы, көҙөн инә йылан 5‑тән алып 18‑гә тиклем бала тыуҙыра.
Туҡланыуы
15 йылға тиклем йәшәй. Эңерҙә һәм төндә әүҙем. Оло йыландар башлыса ваҡ кимереүселәр, тәлмәрйендәр, йәштәре бөжәктәр, лайлалы ҡусҡарҙар, селәүсендәр һ.б. менән туҡлана.
Йәшәйеше
Яңғыҙ йәки бәләкәй төркөмдәр (2—5 зат), һирәгерәк ҙур өйкөмдәр менән кимереүселәр, һуҡыр сысҡан өңдәрендә, ағас тамырҙары аҫтында, яр, ҡая ярыҡтарында ҡышлайҙар. Ябай ҡара йылан ҡуйы үләнле ҡатнаш урмандарҙа һәм уларҙың ситтәрендә, һыу ятҡылыҡтары ярҙарында тереклек итә, урман һәм урман-дала зоналарында таралған. Дала ҡара йыланы далала, һыубаҫар урмандарҙа, йырындарҙа, ташлы битләүҙәрҙә тереклек итә, дала һәм урман-дала зоналарында таралған.
Файҙаһы
Ҡара йылан экосистемаларҙа сысҡан һымаҡ кимереүселәрҙең, моллюскыларҙың, бөжәктәрҙең һанын көйләй. Ҡара йылан сағыуы кеше өсөн хәүефле. Ҡара йылан йылан ағыуына ҡаршы сывороткалар, башҡа дарыуҙар алыу маҡсатында аҫрайҙар. .
Иҫке Жиәш
Иске Жиәш (Иҫке Зиәш ; Иске Җияш, Старое Зияшево) — Рәсәй Федерацияһы Татарстан Республикаһы Аҡтаныш районы ауылы.
География
Ауыл Шәбеҙ йылғаһы буйында, Аҡтаныш ауылынан көнбайышҡа табан 18 км алыҫлыҡта урынлашҡан.
Тарих
Ауыл кешеләре 1773—1775 йылдарҙағы Крәҫтиәндәр һуғышында әүҙем ҡатнаша.
1848 йылда ауылда мәсет (1816 йылдан билдәле), мәктәп, 1905 йылда — 4 тирмән (шул иҫәптән 1 ел тирмәне), икмәк магазины теркәлгән.
1920 йылда ауыл яңы ойошторолған Татар АССР-ының Минзәлә кантоны составына керә. 1930 йылдан Аҡтаныш районы, 1963 йылдан — Минзәлә районы, 1965 йылдан — йәнә Аҡтаныш районы составында була.
Халҡы
1795 йылда ауылда 27 ихатала 223 аҫаба башҡорт һәм 2 ихатала 11 типтәр, 1816 йылда — 283 башҡорт һәм 19 типтәр, 1834 йылда — 425 башҡорт һәм 12 типтәр иҫәпләнгән. 1902 йылда 141 ихатала — 425 йән ир затлы аҫаба башҡорт, 1905 йылда 145 ихатала — 662 кеше, 1912 йылда 156 ихатала — 767 аҫаба башҡорт йәшәй.
Чобану Ион Константинович
Чобану Ион Константинович (Ion Constantin Ciobanu; 6 ноябрь 1927 йыл — 2001 йыл) — молдаван совет яҙыусыһы
Биографияһы
Ио́н Константи́нович Чоба́ну 1927 йылдың 6 ноябрендә Румыния короллегенә ҡараған Бессарабиялағы Будэй ауылында (хәҙерге Молдавияның Теленешт районы) тыуған.
1947 йылдан КПСС ағзаһы. 1951 йылда — Мәскәүҙә Үҙәк комсомол мәктәбен, 1959 йылда УССР Яҙыусылар союзы ҡарамағындағы Әҙәбиәт курстарын тамамлай. Мәктәптә, нәшриәттә эшләй, 1961—1965 йылдарҙа — Молдавия ССР-ы Яҙыусылар союзы идараһы рәйесе. СССР-ҙың 6—9-сы саҡырылыш Юғары Советы депутаты була.
Ямашев Хөсәйен Минһажетдин улы
Ямашев Хөсәйен Минһажетдин улы (6 ғинуар 1882 йыл — 13 март 1912 йыл) — революцион хәрәкәт эшмәкәре, публицист.
Биографияһы
Хөсәйен Минһажетдин улы Ямашев 1882 йылдың 6 ғинуарында Ҡазанда тыуған.
Татар телендә сәйәси йөкмәткеле листовкалар, брошюралар яҙыу һәм тәржемә итеп таратыуға ҙур өлөш индерә.
РСДРП-ның Урал һәм Өфө комитеттарының матди ярҙамы менән 1907 йылда Ырымбур ҡалаһында татарса беренсе легаль революцион гәзит нәшер итә. Уның баш мөхәррире — ҡатыны Хәдисә Ямашева була. Гәзитте сығарыу тыйылғас, 1907 йылдың май айында Ҡазанға ҡайта. Унда революцион һәм публицистик эшмәкәрлеген дауам итә.
Хәтер
1971 йылда Татарстанда журналистар өсөн Хөсәйен Ямашев исемендәге премия булдырылған.
Бактас
Бактас — Рәсәйҙәге йылға. Томск өлкәһе, Красноярск крайы/ Ханты-Манси АО биләмәләрендә аға. Йылға Тым йылғаһының һул ярына тамағынан 287 км өҫтәрәк ҡушыла. Йылға оҙонлоғо 45 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Үрге Обь һыу бассейны округында урынлашҡан, һыу хужалығы участкаһы — Обь йылғаһы Васюган йылғаһы ҡушылған урынған Вах йылғаһы ҡушылған урынға тиклем. Бәләкәй йылға бассейны (йылға эске бассейны) — Васюган, йылға бассейны — (Үрге) Обь, Иртыш ҡушылғанға тиклем.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Яңыбай ауыл Советы (Балаҡатай районы)
Яңыбай ауыл Советы — Башҡортостандың Балаҡатай районындағы муниципаль берәмек.
Тарихы
«Башҡортостан Республикаһы муниципаль берәмектәре сиктәре, статусы һәм административ үҙәктәре тураһында законы»на ярашлы ауыл биләмәһе статусына эйә.
Аҡташ (Жарлы ҡушылдығы)
Аҡташ — Рәсәй йылғаһы. Ырымбур өлкәһе биләмәләрендә аға. Йылға Жарлы йылғаһының уң ярына тамағынан 48 км өҫтәрәк ҡушыла. Йылға оҙонлоғо 22 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Яйыҡ һыу бассейны округында урынлашҡан, һыу хужалығы участкаһы — Яйыҡ йылғаһы, Иглинск гидроузеленән Орск ҡалаһына тиклем. Бәләкәй йылға бассейны — бассены юҡ, йылға бассейны — Яйыҡ(һыу бассейнының Рәсәй өлөшө).
Һыу ресурстарының федераль агентлығы мәғлүмәте буйынса :
Йоктанги
Йоктанги (ингл. Park Yoctangee ) ― АҠШ-тың Огайо штаты Чилликоти йәмәғәт паркы. 1875 йылда төҙөлгән парк башта «Ҡала паркы» тип йөрөтөлә һәм бары тик 1890-сы йылдарҙа ғына Уильям Х. Хантер арҡаһында хәҙерге исемен ала.
Йоктанг ― индеецтар телендә «буяу» (тән тиреһендә йәки кейемдә) тигәнде аңлата.
Тарих
Ҡасандыр парк биләмәһе «Иҫке үҙән» йәки «Утрау» тип аталған, сөнки Цинциннати (әлеге ваҡытта Балтимор менән Огайоны бәйләп тора) һәм Мариетта ҡалалары араһындағы иҫке тимер юлы ер өйөмөндә төҙөлә, был Сайото йылғаһы һыуҙарын икенсе яҡҡа йүнәлтә, ә йылға урынында һаҙмат ер һәм утрау тороп ҡалған була, һәм егерме йыл буйына Чилликоти халҡы йыш ҡына биҙгәк һәм малярия менән ыҙалана.
Граждандар һуғышы тамамланғандан һуң, Чилликоти гәзиттәре даими рәүештә ҡала граждандарынан был һаҙлыҡты тиҙерәк бөтөрөүҙе талап иткән хаттар ала. Шунлыҡтан муниципалитет был ерҙәрҙе ҡоротоу һәм таҙартыуҙы талап иткән ижтимағи бурыс ала.
Джон Х. Патнэм, Огайо штатының Чилликоти ҡалаһынан Закондар сығарыу йыйылышы ағзаһы, был эште башҡарыу өсөн халыҡтан һалым йыйырға хоҡуҡ тураһында махсус закон ҡабул итеү тураһында инициатива менән сыға.
Биҙгәк ауырыуы һәм һаҙлыҡтың ағыулы парҙары ҡалала ғәҙәттән тыш эшһеҙлек кимәлен дә тыуҙыра.
Иҫтәлекле урындар
1882 йылда төҙөлгән насос үҙәге бинаһында хәҙер музей урынлашҡан.
Шулай уҡ паркта Милли гвардияның ҡорал бинаһы урынлашҡан. Бина ХX быуат башында төҙөлә. Бында хәрби музей йәки оранжерея булдырырға тәҡдимдәр ителеүгә ҡарамаҫтан, финанслау булмағанлыҡтан, әлеге ваҡытта ул бикләп ҡуйылған.
Уотер-стритта ― Йоктанга менән сиктәш урамда ― дөйөм күҙәтеү өсөн ирекмәндәр тарафынан тергеҙелгән ике боронғо тимер юл вагоны ҡуйылған.
Парк шулай уҡ Огайо көньяғының телдән хикәйә фестиваленең майҙансыҡтарының береһе.
Географияһы
Йоктанг паркында майҙаны 40 мең кв. км-ға тиң ҙур күл бар. Фестивалдәр ваҡытында кешеләр күлдә каноэла йөҙәләр.
Шулай уҡ паркта йөҙөү бассейны, алты теннис корты, баскетбол һәм волейбол майҙансыҡтары, шулай уҡ әүҙем ял өсөн башҡа урындар бар.
Иҫке Ҡәҙермәт
Иҫке Ҡәҙермәт (Иске Кадермәт, Старое Кадырметьево) — Рәсәй Федерацияһы Татарстан Республикаһы Аҡтаныш районы ауылы.
География
Ауыл Терпеле йылғаһы буйында, Аҡтаныш ауылынан көньяҡ-көнбайышҡа табан 27 км алыҫлыҡта урынлашҡан.
Австрия тарихы
Антиклыҡ
Хәҙерге замандағы Англия территорияһында беренсе тарихи раҫланған төйәкләнеүселәр иллирийҙар булған. Б. б. тиклем IV быуат башында Урта Подунавьеға кельттар күсәләр. Улар б.э. тиклем II быуатта үҙәге хәҙерге Клагенфуртта булған Норик короллеге исемен алған иртә дәүләт берәмәген ойошторғанбулған. Был дәүләт Боронғо Рим менән союздашлыҡ мөнәсәбәттәрҙе дауам итә, шуның өсөн кельттар араһында Рим йоғонтоһо бик тиҙ тарала. Б.э. тиклем 16 йылда короллек Рим империяһы составына инә, әммә бер ни тиклем ваҡыт кельттар үҙ кенәздәренең хакимлығы аҫтында ла бойондороҡһоҙлоҡтоң юғары кимәлен һаҡлап килделәр. тик б.э. тиклем 40йылда император Клавдий янында кельт дәүләте урынында Норик Рим провинцияһы формалаша. Инн йылғаһынан көнбайышҡа ҡарай ерҙәр Реция провинцияһы (б.э. тиклем 15йыл) составына инә, ә хәҙерге Венанан көнсығышяғына ҡарай территория Паннония провинцияһына (б.э. тиклем 9 йыл) инә.  Римляндар хакимлығы ваҡытында Дунай буйында нығытмалар (лимес) һәм юлдар системаһы төҙөлә, тиҙ арала ҡалалар (Виндобона (Вена) Паннонила, Вирун (Клагенфурт) һәм Ювавум (Зальцбург) Норикта, Бриганцин (Брегенц) Рецияла) ҡалҡып сыға. Урындағы халыҡ әкренләп романлаша, империяның эске өлөштәре йәшәүселәре ҡалаларға күсенә. Әммә 167 йылдан Норик территорияһында ҡыйратҡыс Маркоман һуғыштары йәйелә. IV быуатта германецтарҙың Дунайҙың төньяҡ ярынан (вестготтар (401, 408), остготтар (406), һуңынан — ругиялар) барымталары башлана. 476 йылда Көнбайыш Рим империяһы ҡолатылғандан һуң Норик территорияһында ругийҙар короллеге ойошторола, әммә ул 488 йылда Одоакр дәүләтенә ҡушылдырыла. Элекке провинциялар халҡы шулай ҙа Рим культураһын дауам итеүен һәм латин теленең диалекттарында һөйләшеүен һаҡлап ҡалған. Әлеге ваҡытҡа тиклем Швейцария һәм Тироль таулы региондарында ретороман теле һаҡланған.
Иҫке Ҡәҙермәт
Тарих
Ауылға йәнәй ырыуы башҡорттары нигеҙ һала. Ауыл Йәнәй улусының Буғаҙы түбәһенә ҡарай, һуңыраҡ был улус Ырымбур губернаһы Минзәлә өйәҙенә ҡарай. 1865 йылда Минзәлә өйәҙе Өфө губернаһына инә. 1866 йылда ырыу улустары бөтөрөлгәс, ауыл Байсар улусы составына керә.
Австрия тарихы
Халыҡтарҙың бөйөк күсенеүе
493 йылда Одоакр остготтар тарафынан ҡыйратыла, Норик һәм Реция территорияларының күпселек өлөшө Остготт дәүләте составына инә. 508 йылдан алып Дунайҙан төньяҡҡа VI быуаттың уртаһында Италия һәм Австрия ерҙәренең көньяғын үҙҙәренә буйһондорған лангобардтар күсеп ултырҙы. Бушаған ерҙәргә көнбайыштан баварҙар һәм көнсығыштан славяндар юл тотто. Реция Бавария герцоглығы составына инә, ә Вена Урманынан Юлий Альпылары территорияларына тиклем үҙәге Паннониялағы Авар ҡағанатына буйһонған славян халыҡтары урынлашты.
Каролинг империяһы һәм Көнсығыш маркаһы
VI быуат аҙағынан хәҙерге Австрияның территорияһында Бавария герцоглығы менән Авар ҡағанлығы араһында көрәш башлана. Һуғыштар әле бер яҡтың, әле икенсе яҡтың еңеүе менән тамамлана. Романланған халыҡ көнсығыш өлкәләрҙән ҡыҫырыҡланып сығарыла һәм тик Зальцбург районында ғына тороп ҡала. 623 йылда ҡағанаттың славян халҡы ихтилалға күтәрелә һәм бойондороҡһоҙлоҡло Само дәүләте ойоштора. 658 йылда уның емерелеүенән һуң үҙ эсенә Каринтия, Штирия һәм Крайнаны алған Карантания славян кенәзлеге булдырыла. шул уҡ ваҡытта Австрияның халҡының актив христианлаштырыуы башлана, Бавария территорияһында Зальцбург епикоплығы ҡорола. Бавария герцоглығының нығыныуы 745 йылда Карантания өҫтөнән сюзеренитет урынлаштырыуға килтерҙе. 788 йылда уҡ Бавария Бөйөк Карл тарафынан ҡыйратыла һәм Каролингтар франк империяһына инә. Һуңғараҡ франктар аварҙарға ябырылалар һәм 805 йылға Авар ҡағанлығы Бөйөк Карл бәреүҙәре аҫтында емерелә. Австрияның тотошлай территорияһы франк империяһы составына инә.
Яуланған территорияларҙа император Карл бер бөтөн сиктәрҙе билдәләү һәм славян халҡын (Фриули, Истрия, Каринтия, Крайна, Штирия) буйһондорор өсөн марка системаһын булдыра. Хәҙерге Түбәнге һәм Үрге Австрия ерҙәре территорияһында Баварияға буйһонған Көнсығыш маркаһы формалашҡан. Был периодта марка территорияларының әүҙем немец колонизацияһы һәм славян халыҡтарының ҡыҫырыҡлауы башлана. 870 йылдарҙа маркалар 896 йылда император булып киткән Арнульф. IX быуат аҙағында Паннонияға 907 йылда Бавария герцогын ҡыйратҡан һәм Көнсығыш маркаһы территорияһын баҫып алған венгрҙар күсенәләр. Венгрҙар менән көрәшер өсөн Баварияныү хакимлығы аҫтына сик буйындағы маркалар бирелә. Әммә тик Оттон I еңеүенән һуң 955 йылда Лех һуғышында венгрҙар артҡа алып ырғытыла, ә Түбәнге Австрия империя күҙәтеүе аҫтына ҡайтарыла. 960 йылдарҙа азат ителгән территорияларҙа ҡабаттан Көнсығыш маркаһы төҙөлә.
Иҫке Ҡәҙермәт
Тарих
1920 йылда ауыл яңы ойошторолған Татар АССР-ының Минзәлә кантоны составына керә. 1930 йылдан Аҡтаныш районы, 1935 йылдан — Калинин районы, 1959 йылдан — Аҡтаныш районы, 1963 йылдан — Минзәлә районы, 1965 йылдан — йәнә Аҡтаныш районы составында була.
Халҡы
1795 йылда ауылда 37 аҫаба башҡорт (йәнәй ырыуының буғаҙы түбәһе) һәм 19 керҙәш башҡорт (йәнәй ырыуының туғыҙ түбәһе), 1816 йылда — 248 башҡорт, 1834 йылда — 364 башҡорт, 1870 йылда — 546 башҡорт иҫәпләнгән. 1902 йылда 147 ихатала — 441 йән ир затлы керҙәштәр, 1912 йылда 142 ихатала — 733 керҙәш башҡорт йәшәй.
Австрия тарихы
Австрия герцоглығы Бабенберг дәүерендә
976 йылда Австрияла Бабенбергтар династияһына нигеҙ һалған Леопольд I Көнсығыш маркаһының маркграфы булы китә. 996 йылда беренсе тапҡыр хәҙерге Австрияның атамаһы (нем. Österreich). иҫке немец исеме Ostarrîchi иҫкә алына. Леопольд I вариҫтары хакимлыҡ иткән дәүерҙә дәүләттең нығыныуы, уның үҙаллылығы һәм империя кенәзлектәре араһында абруйы әкренләп көсәйеүе күҙәтелә. Феодализм генезисы Австрия ерҙәрендә ярайһы уҡ һуң тамамлана— XI быуатҡа. Был ваҡытҡа үҙ эсенә графтарҙан башҡа рыцарь — министериалдарҙы алған феодалдар ҡатламы барлыҡҡа килә. Ерҙәрҙе колонизациялау һәм азат крәҫтиәндәрҙең һәм һәм Германияның башҡа өлкәләрҙең ҡалала йәшәүселәренең имиграцияһы оло әһәмиәткә эйә булып китә.Колонизацияла ҙур роль католик сиркәүе уйнаны: бик к-п монастырҙәр төҙөлдө, ШтириялаЮ Каринтияла һәм Крайналаурындағы графтарҙың буйһоноуынан сығарылған бик ҙур сиркәү биләмәләре формалаша. Крәҫтиәндәрҙе крепостнойға әйләндереү Австрия ерҙәрендә ярайһы уҡ яй темптар менән бара. Игенселек иҡтисадтың нигеҙе була, әммә Штирияла ташлы тоҙ сығарыу һәм тимер етештереү бик ҙур әһәмиәткә эйә була. Австрия хакимдары сауҙаны дәртләндереүгә бик ҙур иғтибар итәләр. Генрих II хакимлығы дәүерендә Австрия монархтары килемдәре кенәзлектәр араһында тик Чехиянан ғына ҡалыша ине.
1156 йылда Австрия Фридрих Барбаросс императоры «Privilegium Minus» герцоглығына әүерелә. Дәүләт территорияһы венгрҙарҙың тартып алынған ерҙәре иҫәбенә яйлап ҡына киңәйә бара, ә 1192 йылда Санкт — Георгенберг килешеүе нигеҙендә Штирия ла ҡушылдырыла. Австрия герцоглығының сәскә атҡан сағы Леопольд VI (1198—1230) хакимлығына тура килә. Был ваҡытта Вена Германияның иң эре ҡалаларының береһе була, ә бабенбергтар нәҫеленең йоғонтоһо ҡапыл көсәйә. Әммә Фридрих II дәүерендә күрше дәүләттәр менән бөлдөргөс һуғыштар башлана, ә 1246 йылда герцогтың вафаты менән Бабенгбергтарҙың ир тармағы һүнә. Был хәл үҙ сиратында ваҡытлыса батшаһыҙлыҡҡа һәм Австрия тәхете өсөн бер нисә претендент араһында көрәшкә килтерҙе. 1251 йылда Австрияла хакимиәт Чехия короле Пржемысл Оттокар II күсә. Уға артабан Каринтия менән Крайнаны ҡушып Силезиянан Адриатика тиклем ҙур дәүләт төҙөргә насип була.
Штирия, Каринтия һәм Тироль Урта быуаттарҙа
976 йылда ойошторолған Каринтия герцоглығы ныҡлы булмауы менән айырыла һәм XII быуат башына уның составынан яңы бойондороҡһоҙ кенәзлектәр — Штирия, Краина, Истрия һәм бер нисә сик буйы маркалары айырылып сығалар. Каринтияның бер ни тиклем нығытылыуы XIII быуат беренсе яртыһында Бернард һәм Ульрих III герцогтарҙың идара иткән осорона тура килә: Крайна (1248) ҡушыла һәм Гурк епископлығы буйһондорола, сауҙа һәм тау эшенең күтәрелеше башлана. 1268 йылда Каринтия Ульрих III васыятнамә буйынса Пржемысл Оттокар II күсә, ә уның Предмету Оттороу II, ә уның Рудольф Iимператорынан 1286 йылда еңелеүенән һуң Тироль графтарына тапшырыла. Горица — Тироль династияһы ир тармағы юҡҡа сыҡҡандан һуң Каринтия 1335 йылда Австрия Габсбургтар хакимлығы аҫтына күсә.
Штирия (Карантан маркаһы) Каринтия герцоглығынан XI быуат уртаһында Траунгау династияһы хакимлығы осоронда бүленеп сыға. Штирия маркграфтарына үҙҙәренең биләмәләренә Дунайҙан (Штайр, Энс) Драваға тиклем (Птуй, Марибор) бик ҙур территориялар ҡуша алдылар, ә 1180 йылда герцоглыҡ тип иғлан ителде. Эре аристократияның булмауы һәмҡалалар менән бер рәттән герцогтың төп ярҙамсыһы булған ваҡ рыцарь — министериалдарҙың ҙур йоғонтоһо был дәүләт өсөн хас була. Штирияла тәүге осорҙағы Урта быуаттарҙа уҡтау эше киң үҫеш ала. Санкт — Георгенберг килешеүенә ярашлы Траунгау династияһы бөткәндән һуң 1186 йылда Штирия Австрия менән берҙәм дәүләткә ҡушыла.
Габсбургтар хакимиәтен булдырыу
1273 йылда Германияның короле итеп ырыу биләмәләре көньяҡ — Көнбайыш Германияла урынлашҡан граф Габсбург Рудольф I һайлана. 1278 йылда ул Ҡоро Крут янындағы алышта Пржемысл Оттокар II ҡыйрата һәм Австрия герцоглығын һәм Чехиянан тыш чех короленың башҡа биләмәләрендә тартып ала. 1282 йылда Австрия менән Штирия император балаларына Альбрехт I һәм Рудольф II. тапшырыла. Ошо ваҡыттан һәм артабанғы алты йөҙ йыл дауамында Австрияла Габсбургтар династияһы хакимлыҡ итә.
1359 йылда эрцгерцоглыҡ тарафынан Австрия иғлан ителә, әммә формаль яҡтан был үҙгәреш Габсбургтарға император тәхете күскәс кенә, тик 1453 йылда ғәмәлгә инә. Ошо ваҡыттан династия Изге Рим империяһында беренсел позицияларҙы биләй.
Австрия Габсбургтары баштан уҡ үҙәк власты нығытыу һәм таралған ерҙәрҙе берҙәм монархия сиктәрендә берләштереү буйынса сәйәсәт алып бара башланылар. Бер үк ваҡытта дәүләттең территорияһы ла киңәйә барҙы: 1335 йылда Каринтия менән Крайна ла ҡушыла, 1363 йылда — Тироль. Был ерҙәр Габсбургтарҙың мираҫҡа ҡалдырылған төп өлөшөн тәшкил итә, шул уҡ ваҡытта династияның Швабия, Эльзас һәм Швейцариялағы нәҫелдән килгән ерҙәре бик тиҙ үҙенең әһәмиәтен юғалтты. Австрия дәүләтен нығытыу өсөн герцог Рудольф IV (1358—1365) ҡыҫҡа идаралығы оло әһәмиәткә эйә булды. Был монарх Рим һәм Германия императорҙарының алдыҡ ҡарарҙары ингән «Privilegium Maius» («Ҙур привилегия») исемле йыйынтығын төҙөй. Был йыйынтыҡта Австрия герцогтарына киң хоҡуҡтар һәм привилегиялар бирелә һәм хаҡиҡәттә дәүләт императорҙарға буйһонмаулыҡ ала. «Privilegium Maius» 1453 йылда ғына раҫланһа ла, был документ Австрия дәүләтсеге барлыҡҡа килеүендә һәм Австрияның ҡалған Германиянан айырымланыуында мөһим роль уйнай. Рудольф IV вариҫтары, герцогтар Альбрехт III һәм Леопольд III, 1379 йылда заключили Габсбургтарҙың биләмәләре улар араһында бүленеүе тураһында Нойберг килешеүе төҙөйҙәр. Альбрехт III Дунайҙа Австрия герцоглығын ала, ә Леопольд III дәүләттең бөтә ҡалған территориялары эләгә. Артабан Леопольд тармағының ерҙәре һаман ваҡлана бара, үҙ аллы кенәзлектәр булараҡ Тироль һәм Эске Австрия бүленеп сығалар. Австрия монархияһының емерелеүе дәүләттең хәлен һәм уның халыҡ — ара ареналағы позицияларын ныҡ ҡаҡшатты. Был периодта Швейцариялағы ерҙәр юғалтыла (Швейцария ополчиндар тарафынан Австрия армияһын 1386 йылда Земпах янындағы алышта тар-мар иткәндән һуң) сәйәси конфликттар көсәйә (бигерәк тә Форарльбергта, Тирольда һәм Венала), төрлө Австрия монархтары араһында үҙ -ара низағтар сығып тора. Бүленгәлекте XV быуаттың икенсе яртыһында ғына, Габсбургтар нәҫеленән Альберт (1457) һәм Тироль (1490) тармаҡтары юҡҡа сыҡҡас һәм бөтә Австрия ерҙәре Штирия герцогы Фридрих V (1424—1493).хакимлығы аҫтында берләштерелгәс кенә, еңеп сығырға форсат табыла.
XIII—XV быуаттарҙа сәйәси — иҡтисад үҫеше
XIII-XV быуаттарҙа Австрияла ҡатлам ҡоролошо тамамлана. XIV быуатҡа тиклем налогтарҙан азат ителгән дин башлыҡтары был привилегияһын яйлап юғалтты. 1452 г. Фридрих III папанан сиркәү мөлкәтенә һалым һалыу хоҡуғын алды. Герцогтың үҙенән лендарға эйә булған магнаттар ҡатлам яғынан Австрия дворянлығының дөйөм массаһынан (Тиролдән башҡаһы) айырылған була. Ҡалаларҙа идара итеүсе ҡатламды эре сауҙәгәрҙәр тәшкил итә, шулай уҡ (XIV быуаттан башлап) һөнәрселек цехтары оҫталары. Бургомистр һәм ҡала советының өлөшө герцог тарафынан билдәләнгән. Крәҫтиәндәрҙең төрлө категориялары (чинш (польск. czynsz, нем. Zins — процент, лат. census), крепостнойҙар һәм яртылаш азаттар) буйһонған крәҫтиәндәрҙең берҙәм ҡатламын булдырып яйлап яҡынаялар. Австрияла, бигерәк тә Тиролдә Һәм Форарлбергта, аирекле крәҫтиәндәрҙең байтағы һаҡланып ҡала, ә Каринтияла — шәхсән ирекле ваҡ ер хәжалары, ҡайһы бер йөкләмәләрҙе дәүләт файҙаһына алып барыусы эдлингтарҙың махсус ҡатламы
XIV быуатта Австрияның ерҙәрендә беренсе ҡатламдар вәкиллеге — руханиҙар, магнаттар, дворяндар һәм һәр провинцияның депуттары ингән ландтагтар барлыҡҡа килә. Тиролдә Һәм Форарбергта ландтагҡа ирекле крәҫтиәндәр вәкилдәре лә һайлана. Австрия герцоглығының беренсе ландтаг саҡырылышы 1396 йылға үтә. Эрцгерцог Сигизмунд (1439—1490) хакимлығы осоронда хөкүмәт өҫтөнән күҙәтеүгә өлгәшкән һәм эрцгерцогты тәхеттән баш тарттырғанТироль ландтагы иң көслөләрҙән була. XV быуаттың башында Австрия монархтары әленән -әле бер нисә герцоглыҡҡа өсөн берләшкән ландтагтар саҡыра башлай. Шул рәүешле улар бөтә Австрия монархияһының берҙәм вәкәләтле органын булдырыуға тәүшарттар тыуҙырылды.
Һуңғы Урта быуат дәүерендә Австрия ерҙәрендә табыу сәнәғәте (бигерәк тә Щтирия, Каринтия һәм Тиролдә) бик тиҙ үҫешә башлай. Тимер рудаһы рудниктәре, шулай уҡ ҡиммәтле металл ятҡылыҡтары (башлыса Тиродә) әүҙем эксплуатациялана. Беренсе эре металлург предприятиелар (Леобен) барлыҡҡа килә, ә XVI быуатта — капиталистик мануфактуралар ҙа. Тироль графлығы көмөш һәм баҡыр рудниктары Габсбургтарҙың финанс кеременең төп сығанағы булып китә. Әммә XVI быуаттан Тиролдең тау сәнәғәтенең күпселек өлөшө Габсбургтар кредиторҙары, көньяҡ — немец банк йорто Фуггерҙар контроле аҫтына күсә. Германияның Чехия һәм Венгрия менән сауҙаһын контролдә тотҡан Вена Австрия ерҙәренең иң эре сауҙа үҙәге булаып китә.
XV быуатта ҡалаларҙа йәмәғәт мәктәптәренең системаһы һалына башлай. 1365 йылда бик тиҙ арала Үҙәк Европала юғары белем биргән мөһим үҙәктәрҙең береһе булып киткән Вена университетына нигеҙ һалына. Немец теле администрацияға һәм әҙәбиәткә әүҙемерәк инә башлай, XIV быуатта немец телендә беренсе Австрия хроникаһы — «Osterreichische Landeschronik»— барлыҡҡа килә. XV быуаттан алып айырымланған һәм немец милләтенә үҙен ҡаршы ҡуйған Австрия милләте формалаша башлай.
Һуңғы Урта быуаттар дәүерендә Австрия ерҙәрендә иң эре сәйәси конфликттарҙың береһе 1470 йылдарҙа Каринтияла һәм Штирияла «Крәҫтиән союзы» хәрәкәте була. Был хәрәкәт төрөктәрҙең бәреп инеүҙәренә ҡаршы торорлоҡ ынтылыш булып башлана һәм феодалдарға ҡаршы бик ҙурихтилалға әүерелә. 1514—1515 йылдарҙа шул уҡ территорияларҙа «Венд союзы» ҡабынып китә һәм баҫтырыла.
Австрия Яңы заманда
XV быуаттың уртаһынан Изге Рим импреияһы үҙәге Венаға шылдырыла. . XVбыуатта император Фридрих III символик һөйләм әйтә: «Австрия донъя менән идара итергә тейеш». 1496 йылда Габсбургтар ерҙәренә династия никахы арҡаһында Италия, Африка һәм Америкалағы биләмәләре менән (әммә Испания ерҙәре Изге Рим империяһы составына индерелмәй) Испания ҡушылдырыла. 1500 йылда Габсбургтар Горица һәм Градишка өлкәләрен мираҫ итеп алалар.
Габсбургтар династияһының бик күп биләмәләр 1520 йылда ике тигеҙ булмаған өлөштәргә бүленә, уларҙың ҙурырағын Испания колониялары менән Һәм Нидерланд, ә бәләкәсерәген — империя сиктәрендә барлыҡҡа килгән домен (Габсбургтарҙың аҫаба биләмәләре) тәшкил итә. Шулай итеп ике иң киң билдәле династия тармаҡтары барлыҡҡа килә: Испания Һәм Австрия Габсбургтары.
Австрия Габсбургтары эрцгерцоглыҡ тирәләй территориялар туплауын дауам итә. 1526 йылда Богемия һәм Венгрия короле һәләк булғандан һуң сейм комиссияһы яңы король итеп эрцгерцог Фердинанд I һайланы. Ике яңы киң биләмәләр хакимы булып алғас, ул иң абруйлы Европа монархтар рәтенә инә. Алдағы йылда Австрия эрцгерцогы Хорватия короле итеп тә һайлана. 1556 йылдан Австрия Габсбургтар алмашһыҙ тиерлек (1740—1745 йылдарҙағы ҙур булмаған өҙөктө иҫәпкә алмағанда) Изге Австрия империяһы тәхетен биләй.
Венгрия территорияһы тағы ла оҙайлы ваҡыт Габсбургтар һәм Ғосман империяһы бәхәстәр сәбәбе була. Венгрия юғары ҡатламының бер өлөшө Ғосман империяһына таянып, Ян Запольскийҙы король итеп һайлай. 1541 йылда Ғосман ғәскәрҙәре Буда ҡалаһын баҫып алғас,Венгрия короллегенең үҙәк һәм көньяҡ өлөштәре Ғосман империяһының составына инә, ә көнсығыш өлөшө Трансильвания кенәзлеге булып китә (быға тиклем Ғосман империяһының вассалы була). Габсбургтар хакимлығы аҫтында Венгрияның төньяҡ — көнбайыш өлөшө ҡала. Венгрия тәхетенең ерҙәре 1699 йылдағы Карловица солохона ярашлы тулыһынса Австрия биләмәләренә индерелә.
XVI—XVII быуаттарҙа Габсбуртарҙың бер нисә вариҫтары араһында Австрия ерҙәре һуңғы мәртәбә бүленәләр: 1564 йылда Австрия тармағында Австрия, Богемия һәм Хорватия менән Венгрияның бер өлөшө ҡала, Штирия тармағында — Штирия, Каринтия һәм Крайна,Тироль тармағында — Тироль и Алғы Австрия (Форарльберг, һуңынан 1648 йылдағы Вестфаль килешеүе буйынса Францияға күскән Эльзас һәм Германияның көнбайышындағы ҡайһы бер башҡа ерҙәр. Тироль тармағы ерҙәре 1595 йылда тағы ла ике тармаҡҡа бүленә. 1608—1611 йылдарҙа Австрия ерҙәре берләшкәндәр ине тиерлек, әммә 1619 йылда уҡ Тироль һәм Алғы Австрия тағы ла айырымлана. Тулыһынса Австрия ерҙәре тик 1665 йылда ғына бер бөтөн булып йыйыла. Рәсәйҙә ул ваҡытта Австрияны йыш ҡына Цесария тип атайҙар (цесарь — император).
1701—1714 йылдарҙағы Испания мираҫы өсөн һуғыш һөҙөмтәһендә Габсбургтарға Испания биләмәләрен ҡайтарып алырға тура килмәй, әммә Австрияға элекке Испания Нидерланды (ошо ваҡыттан улар Австрия Нидерланды тип атала) һәм Италиялағы бер нисә территория (Милан герцоглығы, Неаполь һәм 1720 йылда Сицилияға алмаштырылған Сардиния ҡушылдырыла. Ғосман империяһына ҡаршы һуғыш Славонияны һәм Боснияның өлөштәре, Сербия һәм Валахия Австрияға 1716 йылда ҡушылыуға килтерҙе.
XVIII быуаттың икенсе өлөшө Габсбургтар өсөн бигүк уңышлы булмай. 1738 йылдағы Польша мираҫы өсөн һуғыш Вена килешеүе менән тамамлана. Был килешеү буйынса Неаполь менән Сицилия Испания Бурбондары династияһына Ике Сицилия Короллеге булараҡ беркетелә (компенсация булып Австрияға Италяның төньяғында урынлашҡан Парма герцоглығы бирелә). 1739 йылда Осман империяһы менән сираттағы һуғышта еңелеү Австрияға Белград һәм уның сиктәш территориялары, шулай уҡ алдараҡ ҡушылған Босния һәм Валахия өлөштөре менән хушлашырға тура килде. 1740—1748 йылдарҙағы Австрия мираҫы өсөн һуғыш тағы ла мөһимерәк территориаль юғалтыуҙарға килтерҙе: Пруссияға —Силезия, ә Парма Бурбондарға ҡайтарылды. 1774 йылда Ғосман империяһы 1768—1774 йылдарҙағы Рәсәй — Төркиә һуғышында ярҙам иткән өсөн Австрияға вассал Молдавия— Буковина кенәзлеге территорияһының бер өлөшөн бирә. 1779 йыл Бавария мираҫы өсөн һуғыш һөҙөмтәләре буйынса Бавариянан Австрияға Инфиртель өлкәһе ҡушылдырыла. Етди территориаль табыштар Речь Посполитаяны бүлгеләүгә алып килә: 1772 йылда Австрияға Галиция күсә, ә 1795 йылда — көньяҡ Польша, шул иҫәптән Люблин һәм Краков.
Австрия өсөн Наполеон һуғыштары һиҙелерлек терроториаль юғалтыуҙар менән билдәләнә. 1797 йылда Кампо — Формио солохона ярашлы Австрия Нидерланды Франция составына, ә Ломбардия (Милан)— Наполеон төҙөгән Цизальпина Республикаһы составына инә. Шул уҡ ваҡытта Венеция Республикаһының ерҙәре барыһы ла тиерлек, шул иҫәптән Истрия менән Долмация, Австрияға беркетелә.
Әммә 1805 йылдың Пресбург солохо буйынса Австрия Истрия һәм Далмацияны — Францияға, Тиролде — Баварияға, ә Венеция өлкәһен — Италия Короллегенә тапшырырға риза була (компенсация сифатында Австрияға Зальйбург Бөйөк Герцоглығы күсте).
1809 йылда Шёнбрунн солохона ярашлы Зальцбург Баварииға, Каринтия һәм Адриатик яр буйындағы ҡалған ерҙәр — Францияға биреләләр («Иллирия провинциялар» составына индерелә), Тарнополь өлкәһе — Рәсәй империяһына, ә Польшаны өсөнсөгә булгән саҡта табылған территориялар — Варшава Герцоглығына.
1814—1815 йылдарҙағы Вена конгресы Австрияға юғатҡан ерҙәренең күпселек өлөшөн ҡайтарып бирә. Империя составына Тироль, Зальцбург, Ломбардия, Венеци, «Иллирия провинциялары», Тарнополь өлкәһе ҡабаттан инә. Краков ирекле, Рәсәй, Австрия һәм Пруссия ҡурсалауы аҫтында бойондороҡһоҙ һәм нейтраль ҡала итеп иғлан ителә.
Был осорҙа Австрия культураһы мөһим уңыштар ҡаҙана, айырыуса музыка өлкәһендә — Моцарт һәм Гайдн. Франция һәм Төркиә Австрияның төп ярышташтары була. Нәҡ ошо дәүләттәрҙең ғәсҡәрҙәре төрлө ваҡытта Венаны штурмлай. Австрия территорияһы элекке төрөк биләмәләре иҫәбенә көньяҡ һәм көнсығыш яҡҡа йәйелә (Венгрия, Трансильвания, Словения һәм Хорватия) ә Наполеон армиялары менән алыштарҙа австриялылар ҡыйратҡыс еңелеүҙәргә дусар булғаны ла, данлы еңеүҙәр яулаған саҡтары ла була (Халыҡтар һуғышы, Битва при Ватерлоо янындағы һуғыш)
Австрия империяһы факттарға ярашлы оҙайлы ваҡыт үҙәкләштерелгән дәүләт булараҡ идара ителһә лә, шулай ҙа формаль рәүештә берҙәм политик берләшмәһе булып китә алманы. Австрия биләмәләренә Богемия (йәки Чехия), Венгрия, Галиция һәм Лодомирия, Далмация, Ломбардия һәм Венеция, Славония, Хорватия, ике эрцгерцлыҡтары (Үрге Австрия һәи Түбәнге Австрия), бер нисә герцоглыҡ: Буковина, Каринтия, Силезия, Штирия һ.б. , Великое княжество Трансильвания Бөйөк кенәзлеге, Моравия Маркграфствоһы, шулай уҡ графлыҡтар һәм ҡайһы бер башҡа түбән статуслы территориялар инә.
Улар барыһы ла төрлө периодтарҙа теге йә был кимәлдә автономиялы булғандар. Иң беренсе нәүбәттә, был компетенциялары ваҡыты менән үҙгәреп һәм конкрет өлкәләргә бәйле булған вәкәләтле органдары (юғары ҡатлам һәм ҡалалар вәкилдәре тәшкил иткән сеймдар, ландтагтар һ.б.) булыуынан күренә. Ҡайһы бер ерҙәр менән идара итеү өсөн айырым үҙәк учреждениелар булдырыуы мөмкин булған, ә тейешле судтарҙың ҡарарҙарына апелляцияларҙы тикшерер өсөн — айырым үҙәк суд органдары (мәҫәлән, ошондай учреждениелар Богемия өсөн булдырылған булған)
Император империя составындағы дәүләт ойошмалары менән наместниктар аша эш итә. Урындағы аҡһөйәктәрҙең йоғонтоһо тейешле территориаль ойошмаға ҡарата политикаһы оҙайлы булмаған периодтар менән сикләнә.Император сеймдың (ландтагтың) закондар сығарыусы функцияларын тулыһынса үҙләштергән. Сейм тик привилегиялар буйынса тауыш биреү, ғәсҡәрҙәрҙе туплау һәм яңы налогтары булдырыу буйынса ғына эш итә алған. Унан бушҡа, сеймды (ландтаг) нәҡ император ғына саҡырған, был уның бурыстарына мәжбүри инмәһә лә. Һөҙөмтәлә представительный орган тиҫтәләп йылдар йыйыла алмаған, императорҙы сеймды саҡырып алыуға тик сәйәси характерҙағы уй — фекерҙәр (халыҡтың тулынланыу ҡурҡынысы, феодалдарҙың йәки ҡалаларҙың ярҙамы кәрәк булыуы, хәрби кампанияларҙы тәьмин итеү һ.б.) генә этәргес көс була алған.
Австрия Габсбургтары биләмәләре сиктәрендә тарихи күҙлектән айырым статусҡа төп дәғүәселәр Венгрия и Богемия булалар. Венгрия баштан уҡ Габсбургтарҙың биләмәләре араһында мөһим урын биләй һәм оҙайлы ваҡыт дауамында үҙенең конституцион автономияһын уңышлы һаҡлап килә. Габсбургтарҙың нәҫелдән килгән Венгрия тажына хоҡуҡтары тулыһынса тик 1687 йылда Пресбург ҡалаһы сеймында таныла.
1699 йылда Осман хакимлығынан азат ителгән ерҙәр административ яҡтан бер нисә өлкә тәшкил итә: Венгрия, Трансильвания (Ете ҡала), Хорватия, Банат, Бачка һәм Хәрби Крайна.
Габсбургтар тарафынан азат ителгән ерҙәрҙе Австрия һәм Венгрия араһында үҙ белдеге менән бүлеп биреү Ференц II Ракоци етәкселендә 1703—1711 йылдарҙағы ихтилалдарға юл ҡуйҙы. Ихтилал һөҙөмтәләре буйынса 1711 йылда Затмар солохона ярашлы Венгрияға бер нисә ташлама бирелде (мәҫәлән, дәүләт вазифаларына һайланыу ҡаралды). Формаль яҡтан конфликт «Прагматик санкция» Венгрия сеймы хуплауы менән 1724 йылда тулыһынса яйға һалына. Габсбургтар Венгрия менән Изге Рим империяһы императорҙары булараҡ түгел, ә Венгрияның закондарына ярашлы Венгрия королдәре булараҡ эш итергә тейеш булған «Прагматик санкция» Австрия эрцгерцогы тарафынан тәҡдим ителгән була. Шуның менән ысынбарлыҡтағы уния шәхси унияға әүерелә. Әммә Прагматик санкция положениеларына ҡаршы практикала Габсбургтар Венгрияға ҡарата ҡәҙимге провиницияға һымаҡ ҡарауын дауам иттеләр.
Һуңынан Богемия менән алмашыныусан үҙгәреш менән автономияны ҡайтарыуын хәстәрләй (мәҫәлән, Чехия сеймы 1720 йылда "Прагматик санкция"ны хуплай). Әммә XIX уртаһына тиклем Чехияға ҡарата немецләштереү политикаһы өҫтөнлөк итә (әйтәйек, 1784 йылдан немец теле рәсми тел булып китә, ошо телдә уҡ гимназияларҙа һәм Прага университетында уҡытыу алып барылырға тейеш була.
1848 йылдың революцияһы
1848 йылдың апрель айында, монархияға ҡаршы сығыштарҙан һуң бер аҙҙан император Фердинанд I ил өсөн беренсе Конституцияны индерергә мәжбүр була. Конституцияһының 1 Статьяһына ярашлыАвстрия империяһының бөтә ерҙәре лә бүленмәҫ конституцион монархия тәшкил итә. Ерҙәрҙең исемлегендә (2 ст.) Венгрия һәм Ломбардия — Венеция юҡ ине. Парламент рәүешендә 1848 йылдың Конституцияһы ике палаталы Рейхстагты күҙ уңында тота, әммә уның юғары палатаһы — Сенат — төҙөлмәй ҡала, ә яңы конституция проектын әҙерләргә тейеш булған түбәнге палатаһы (депутаттар палатаһы) ваҡытлыса "Ойоштороу Рейхстаг"статусын ала. Венгрия 1848 йылдың апрель айында киң автономияны күҙ уңында тотҡан Конституцияһын (хатта үҙенең милли гвардияһы нбулдырыу хоҡуғына тиклем) ала. Әммә венгр булмаған халыҡтарға ҡарата король хакимлығының дискриминацион сәйәсәте Хорватияла ихтилал тыуҙырҙы. Венгрияға тәғәйен ителгән императорҙың ваҡытлы наместнигы үлетерелә, Венгрия сеймы башта императорҙың тарҡалыу тураһындағы ҡарарға буйһонманы.
Яңы император Франц Иосиф I Рейхстагты тарҡатты һәм алдан әҙерләнгән проект урынына 1849 йылдың 4 мартында Конституцияны үҙенең вариантында төҡдим итә. Был Март Конституцияһында империяның бүленмәүе һәм ныҡ тороуы иғлан ителә, әммә уның составына бөтә ерҙәр ҙә, шул иҫәптән Венгрия ла, индерелгән була. Импер советында (Рейхстагта) күрһәтелгән ерҙәр 1849 йылдағы Конституцияла тажлы исемен алдылар.